Brichermillen (Mutfert)

D'Brichermillen ass eng fréier Millen a Lieu-dit an der Gemeng Conter. Se läit un der Sir, op enger Héicht vun 264 Meter op der Grenz vun de Gemenge Conter, Weiler zum Tuer an Duelem. Dolaanscht féiert den CR132 vu Siren op Mutfert.

E puer Honnert Meter nordëstlech vun der Mille läit de Bricherhaff. Béid Gebaier gehéieren dem selwechte Proprietär.

 Geschicht 
D'Mille gëtt fir d'éischt 1689 schrëftlech ernimmt, et gëtt awer ugeholl datt op där Plaz scho laang virdrun eng Mille stoung. D'Millen huet e puermol de Besëtzer gewiesselt an ass sou och ëmgebaut a vergréissert ginn. Zanter dem Enn vum 19. Joerhonnert gehéiert se der Famill Hemmen.

Bis 1913 gouf d'Energie mat Waasserkraaft gewonnen, duerno gouf mat Elektresch geschafft. Bei enger Explosioun gouf d'Gebai 1944 schwéier beschiedegt an ass duerno an der haiteger Form nei opgebaut ginn. Mam Millebetrib gouf 1975 opgehalen, zanterhier sinn do Wunnengen ageriicht.

Den Numm Bricher kënnt vum däitsche Wuert Bruch oder och Bruchwald, wat ee suppege Bësch ass.

 Wanderweeër 
Iwwer d'Brichermille féiert de Circuit auto-pédestre Nummer 1, den interkommunale Wanderwee Conter / Weiler zum Tuer an den Natur-Kulturpad Conter-Siren.
 Quell 
 De Panneau bei der Millen

 Kuckt och 
 Millen zu Lëtzebuerg
 Um Spaweck 

Kategorie:Gemeng Conter
Kategorie:Häff a Lieu-diten zu Lëtzebuerg
Kategorie:Millen zu Lëtzebuerg